România stă bine la reciclare. Câte PET-uri, doze sau sticle au fost recuperate prin Sistemul Garanție-Returnare VIDEO
România a recuperat, până în prezent, peste jumătate de miliard de PET-uri, doze sau sticle, folosind Sistemul Garanție-Returnare (SGR), ceea ce confirmă faptul că ne atingem țintele și indicatorii, a declarat, joi, 30 mai, la briefingul de la finalul ședinței de Guvern, ministrul Mediului, Apelor și Pădurilor, Mircea Fechet.